**להלן מספר דגשים חשובים לפני תחילת הקורס הרשתי.  
קראו בעיון כדי להפיק את המירב לאורך הקורס.**

1. פתרונות

רוב הנושאים שתלמדו לאורך הקורס הרשתי יכילו תרגולים ולהם פתרונות.

המטרה של הפתרונות היא שתלמדו מהם, תראו דרך נוספת לפתרון ולהכיר את הסטנדרטים וצורת הכתיבה שאנחנו מצפים לה בקורס תכנות.

הפתרונות נגישים וחשופים לכם לאורך כל הקורס ולכן הצפי הוא שלא תפתחו אותם עד שתסיימו לפתור את התרגיל בעצמכם.

תאתגרו את עצמכם, אל תוותרו ואל תכנסו לפתרון לפני שניסיתם בעצמכם.

1. הסברים מילוליים

מלבד הפתרונות קוד שכתובים בשפת java שאותם אתם יכולים לפתוח ולהריץ,

לרוב הפתרונות מצורפים הסברים מילוליים שמטרתם לעזור לכם להבין את דרך הפתרון בצורה מעמיקה יותר. ההסברים כוללים: מדוע נעדיף לפתור בדרך הזו, דרך נוספת שאפשרית, מדוע פחות כדאי להשתמש בפונקציה מסויימת וכו'.  
ההסברים יכולים להופיע על שורות קוד מסויימות או קטעי קוד שכדאי להתעכב עליהם ולהבהיר דברים חשובים שיעזרו לכם להגיע לקורס מוכנים יותר.

3. טבלת מקרי בדיקה

בחלק מהתרגולים תקבלו טבלה עם הכותרות:

|  |  |
| --- | --- |
| פלט | קלט |

לדוגמה עבור תוכנית שתחזיר תוצאת חילוק בין שני מספרים:

|  |  |
| --- | --- |
| פלט | קלט |
| 4 | 8  2 |

אם אריץ את התוכנית ואספק לה קלט של 8 ואז 2 - אצפה להדפסה של 4

(סדר הקלטים מלמעלה למטה הוא קריטי!)

המטרה של הטבלאות  האלה היא לתת לכם אפשרות לאחר כתיבת התוכנית לבדוק שהתוכנית שלכם עומדת בכל הדרישות ונותנת 100 אחוז ערך ללקוח שדרש אותה בלי באגים.

עבור כל קלט שאכניס אצפה לפלט שמופיע לידו.

מקרי הבדיקה יכולים לעזור לכם גם לתכנן את הקוד מראש ולחשוב על מקרי קצה שהקוד שלכם אמור לעמוד בו.

בנוסף אם לא הבנתם את השאלה עד הסוף, מדובר בעוד כלי שיכול לעזור לכם.